*Anexa 11 - Model Contract (servicii)*

**CONTRACT**

privind **Achiziția de Licențe software și echipamente digitale de suport pentru creare/dezvoltare/ editare/ publicare materiale/ resurse educaționale deschise (RED) pentru dotarea unităților de învățământ asociate care asigură cadrele didactice din GT, integrate funcțional în Sisteme Editor RED instalate/ configurate la unitățile de învățământ asociate, interconectate într- un sistem informatic administrat unitar la nivel de proiect**

Nr. *[****numărul Contractului****]* din data *[****zz/ll/aaaa****]*

Prezentul *Contract de achiziție de servicii* (denumit în continuare „**Contract”**)*,* s-a încheiat între:

***Universitatea Spiru Haret (USH)*,** cu sediul în: ***str. Ion Ghica nr. 13, cod poștal 30045, sector 3 București***, ***România***, telefon: ***0213176625, 0755017348***, fax: ***0213112947***, e-mail: **rectorat@spiruharet.ro****, andronie\_maria@spiruharet.ro**, cod de înregistrare fiscală ***14871616***, cont IBAN nr. *[****RO02TREZ703503602X022827****]*, deschis la *[****TREZORERIA SECTOR 3 BUCUREȘTI****]* reprezentată prin ***BONDREA A. AURELIAN****,* ***Rector- Manager de proiect****,* în calitate de și denumită în continuare „***Achizitor*”**, pe de o parte

și

*[****Prestatorul****]***,** cu sediul în: *[****adresa****]*, telefon: *[****număr telefon****]*, fax: *[****număr fax****]*, e-mail: *[****adresă electronică****]*, număr de înmatriculare *[****număr de înmatriculare****]*, cod de înregistrare fiscală *[****cod de înregistrare fiscală****]*, cont IBAN nr. *[****cont Trezorerie****]*, deschis la *[****Trezoreria...****]* reprezentată prin *[****numele și prenumele reprezentantului legal al Contractantului****], [****funcția reprezentantului legal al Contractantului****],* în calitate de și denumită în continuare **„*Prestator*”**, pe de altă parte,

denumite, în continuare, în mod individual "***Partea***" și împreună, "***Părțile***" au convenit încheierea prezentului *Contract*, astfel:

1. **Definiţii**

 În prezentul contract următorii termeni vor fi interpretați astfel:

* 1. contract - prezentul contract și toate anexele sale;
	2. achizitor și prestator - părţile contractante, aşa cum sunt acestea numite în prezentul contract;
	3. prețul *Contractului* - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
	4. servicii - activitățile a căror prestare face obiectul contractului;
	5. produse - echipamentele, mașinile, utilajele, orice alte bunuri, cuprinse în anexa/anexele la prezentul contract, pe care prestatorul are obligația de a le furniza în legatura cu serviciile prestate conform contractului;
	6. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia dintre părți;
	7. zi - zi calendaristică; an - 365 de zile.
1. **Obiectul *Contractului***

Obiectul prezentului *Contract* îl reprezintă achiziția publică de ***Servicii* de tip SaaS (Software as a Service= *software ca serviciu* pus la dispoziție prin internet, cu plata tip abonament)- *Licențe software și echipamente digitale de suport pentru creare/ dezvoltare/ editare/ publicare materiale/ resurse educaționale deschise (RED) pentru dotarea unităților de învățământ asociate care asigură cadrele didactice din GT* prevăzute în *Cererea de finanțare* a proiectului e-PNRR ID\_20 *DigiFormPedagog* actualizată prin *Notificarea nr. 4*/ PNRR/1011/DPM/19.06.2025 a *Contractului de finanțare* nr. 13363/ 21.10.2024, *integrate funcțional în Sisteme Editor RED instalate/ configurate la unitățile de învățământ asociate (în baza acordurilor de asociere semnate cu Beneficiarul proiectului/ USH), interconectate într- un sistem informatic administrat unitar la nivel de proiect***,denumite în continuare ***Serviciile***, pe care *Prestatorul* se obligă să le presteze în conformitate cu prevederile din prezentul *Contract*, cu dispozițiile legale, aprobările și standardele tehnice, profesionale și de calitate în vigoare și conform cerințelor din ***Anunțul publicitar*** și***Oferta acceptată***, precum și a celorlalte anexe ale *Contractului*.

|  |  |  |  |
| --- | --- | --- | --- |
| Nr. crt. | Denumire produs | Cod CPV | Cantitate |
|  | Achizitie licente/ software și echipamente digitale de suport pentru creare/dezvoltare/ editare/ publicare materiale/ resurse educationale deschise (RED)- pentru dotarea unităților de învățământ asociate care asigură cadrele didactice din GT, integrate funcțional în Sisteme Editor RED instalate/ configurate la unitățile de învățământ asociate (în baza acordurilor de asociere semnate cu Beneficiarul proiectului/ USH), interconectate într- un sistem informatic administrat unitar la nivel de proiect | 48000000-8 - Pachete software și sisteme informatice (Rev.2)/ 48312000-8 - Pachete software de publicare electronică (Rev.2)+ 30213000-5 - Computere personale (Rev.2)+ 30232110-8 Imprimante laser (Rev.2) | 1 |

1. **Prețul Contractului**

*Achizitorul* se obligă să plătească *Prestatorului Prețul* total convenit prin prezentul *Contract* pentru prestarea Serviciilorcare fac obiectul prezentului *Contract*, în sumă de *[****valoarea în cifre****]* ***lei*** (*[valoarea în litere* *lei*), la care se adaugă TVA în valoare de *[****valoarea în cifre****]* ***lei*** (*[valoarea în litere* *lei*), conform prevederilor legale legale *[19%, dupa cum este aplicabil]*.

Prețul total al Contractului, inclusiv TVA, este în sumă de [**valoarea în cifre**] lei ([valoarea în litere] lei).

*Prețul Contractului* este ferm și nu se ajustează.

1. **Durata Contractului**

Durata prezentului *Contract* este de ***2 luni/ 60 zile* (*două luni/șaizeci zile*)** începând de la data intrării în vigoare a prezentului *Contract*, respectiv din data *[****data intrării în vigoare a Contractului****]* până pe data *[****data încetării Contractului****]*.

1. **Documentele Contractului**

Documentele prezentului *Contract* se completează și se explicitează reciproc, sunt parte integrantă din *Contract* și sunt, în ordinea importanței lor, următoarele:

* Anexa 1 - *Anunțul publicitar*
* Anexa 2 - *Caietul de sarcini*, cu clarificările și răspunsurile la clarificări aferente, după caz
* Anexa 3 - *Oferta acceptată* - *Propunerea tehnică* și *Propunerea financiară*
* Anexa 4 - Declarații privind evitarea dublei finanțări,
* Anexa 5 - Declarații privind respectarea principiului DNSH
* Acordul de asociere, dacă este cazul
* Acordul de subcontractare, dacă este cazul

*[Vor fi enumerate, în ordinea importanței lor, doar documentele care se constituie, efectiv, ca anexe la Contract, făcând parte integrantă din acesta și ținând cont de prevederile legislative]*

1. **Obligaţiile principale ale prestatorului**
2. Prestatorul are obligația de a presta serviciile prevăzute în contract cu profesionalismul și promptitudinea cuvenite angajamentului asumat și la standardele și performanţele prezentate în oferta sa, anexă la contract.
3. Prestatorul se obligă să presteze serviciile in termenele agreate la data semnării contractului, în conformitate cu prevederile prezentului contract. Prestatorul are obligația de a începe prestarea serviciilor în timpul cel mai scurt posibil de la semnarea contractului.
4. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract
5. Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor și metodelor de prestare utilizate, cât și de calificarea personalului folosit pe toată durata contractului.
6. Prestatorul se obligă să despăgubească achizitorul împotriva oricăror:
	1. reclamaţii și acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile/ produsele achiziţionate; și
	2. daune-interese, costuri, taxe și cheltuieli de orice natură, aferente, cu excepţia situaţiei în care o astfel de încălcare rezultă din respectarea specificațiilor tehnice întocmite de către Achizitor.
7. Prestatorul se obligă să transmită Factura fiscală/ e-Factura pentru serviciile prestate în conformitate cu prezentul contract.
8. Serviciile prestate în baza contractului trebuie finalizate în termenul convenit de părți, termen care se calculează de la data începerii prestării serviciilor.
9. Prestatorul se obligă să aplice prevederile Instrucțiunii nr. 6/30.08.2022 emisă de MIPE, referitoare la colectarea și accesul la datele privind beneficiarii reali ai destinatarilor fondurilor din cadrul PNRR
10. **Obligaţiile principale ale achizitorului**
11. Achizitorul se obligă să pună la dispoziţia prestatorului orice facilităţi și/sau informaţii pe care acesta le-a cerut în oferta și pe care le consideră necesare îndeplinirii contractului.
12. Achizitorul se obligă să recepţioneze serviciile prestate în termenul convenit cu *Prestatorul*.
13. Achizitorul se obligă să plătească prețul serviciilor către Prestator în termenul convenit, astfel: plata se va efectua in lei, după recepţia serviciilor, in termen maxim de 15 zile de la data primirii Facturii/ e-Facturii. Plata se efectuează cu ordin de plată în contul de trezorerie al prestatorului pe baza Facturii/ e-Facturii si a procesului verbal de recepție a serviciilor.
14. **Sancţiuni pentru neîndeplinirea culpabilă a obligațiilor**
15. În cazul în care, din vina sa exclusivă, prestatorul nu reușește să-și îndeplinească obligațiile asumate în termenul convenit, atunci *Achizitorul* are dreptul de a scădea, ca penalităţi, o sumă echivalentă cu o cotă procentuală de *1* % pe zi din prețul contractului.
16. În cazul în care achizitorul nu îşi onorează obligaţiile de plată în termen de 28 de zile de la expirarea perioadei convenite, atunci acestuia îi revine obligația de a plăti, ca penalităţi, o sumă echivalentă cu o cotă procentuală de *1* % pe zi din plata neefectuată, dar numai în condițiile în care Coordonatorul de reforme și/ sau investiție PNRR a virat în contul dedicat proiectului prețul prezentului Contract solicitat de *Achizitor* prin *Cererea de transfer* aferentă, realizată cu respectarea reglementărilor legale aplicabile domeniului, în vigoare.
17. Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul reziliat de drept.
18. Achizitorul îşi rezervă dreptul de a renunţa la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
19. Achizitorul se obligă să aplice prevederile Instrucțiunii nr. 6/30.08.2022 emisă de MIPE, referitoare la colectarea și accesul la datele privind beneficiarii reali ai destinatarilor fondurilor din cadrul PNRR
20. **Recepţia serviciilor**
21. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din prezentul contract.
22. Verificările vor fi efectuate în conformitate cu prevederile din prezentul contract.
23. Certificarea de către achizitor a faptului că serviciile au fost prestate parţial sau total se face după recepţie, prin semnarea de procesului verbal de receptie de către reprezentantii săi autorizați.
24. Prestarea serviciilor se consideră încheiată în momentul în care sunt îndeplinite prevederile clauzelor de recepţie a serviciilor.
25. **Ajustarea preţului contractului**
26. Pentru serviciile prestate, plăţile datorate de Achizitor Prestatorului sunt cele declarate în oferta acceptată, anexă la contract, și indicate in Art. 3 al contractului.
27. Preţul Contractului nu se ajustează.
28. **Amendamente**
29. Părţile contractante au dreptul, pe durata îndeplinirii Contractului, de a conveni modificarea clauzelor Contractului, prin act adiţional, numai în cazul apariţiei unor circumstanţe care nu au putut fi prevăzute la data încheierii Contractului.
30. În cazul în care:
	1. orice motive de întârziere, ce nu se datorează prestatorului; sau
	2. alte circumstanţe neobişnuite, susceptibile de a surveni altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor.
31. În afara cazului în care Achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi Prestatorului.
32. Orice act adițional va avea la baza documente justificative.
33. **Forţa majoră**
34. Forţa majoră este constatată de o autoritate competentă.
35. Forţa majoră exonerează părţile contractante de îndeplinirea obligațiilor asumate prin prezentul Contract, pe toată perioada în care aceasta acţionează.
36. Îndeplinirea Contractului va fi suspendată în perioada de acțiune a forţei majore, dar fără a prejudicia drepturile ce li se cuveneau părţilor până la apariţia acesteia.
37. Partea contractantă care invocă forţa majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziţie în vederea limitării consecinţelor.
38. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.
39. **Soluţionarea litigiilor**
40. Achizitorul și Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Contractului.
41. Dacă, după 15 de zile de la începerea acestor tratative, Achizitorul și Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze prin adresarea la instanțele competente.
42. **Limba care guvernează contractul; Legea aplicabilă contractului**
43. Limba care guvernează contractul este limba română.
44. Contractul va fi interpretat conform legilor din România.
45. **Comunicări**
46. Orice comunicare între părți, referitoare la îndeplinirea prezentului contract, trebuie să fie transmisă în scris.
47. Orice document scris trebuie înregistrat atât în momentul transmiterii, cât și în momentul primirii.
48. Comunicările dintre părți se pot face și prin telefon, fax sau e-mail, cu condiția confirmării în scris a primirii comunicării.
49. Comunicările referitoare la prezentul contract vor fi adresate la urmatoarele coordonate:

Pentru Achizitor:

telefon: ***0213176625, 0755017348***,

fax: ***0213112947***,

e-mail: **rectorat@spiruharet.ro****, andronie\_maria@spiruharet.ro**

Pentru Prestator:

telefon: *[****număr telefon****]*,

fax: *[****număr fax****]*,

e-mail: *[****adresă electronică****]*

1. *Contractantul* declară expres că a citit cuprinsul clauzelor contractuale și declară, în mod expres, că a înțeles și că acceptă pe deplin conținutul acestora precum și efectele lor juridice.

Prezentul *Contract* reprezintă voința liberă a *Părților* și se semnează de către acestea astfel cum au fost agreate clauzele *Contractului* și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.

Drept pentru care, *Părțile* au încheiat prezentul ***Contract*** azi, *[****data încheierii Contractului****]***,** în ***București***, în ***3***(*trei*) exemplare.

|  |  |
| --- | --- |
| **Pentru *Achizitor*,** | **Pentru *Prestator*,** |
| *Universitatea Spiru Haret* | *[Prestatorul]* |
| *Bondrea A. Aurelian* | *[numele și prenumele reprezentantului legal al Prestatorului]* |
| *Rector- Manager de proiect* | *[funcția reprezentantului legal al Prestatorului]* |
| *semnătura reprezentantului legal* | *[semnătura reprezentantului legal al Prestatorului]* |